**Primăvara viitoare...**

*Intel1anima*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Au obosit de-atâta varã stejarii,

încât secundele abia mai ticãie pe ramuri.

Driade sfioase, lunatice, cu chipuri strãvezii ca aerul,

cu degete de ceaţã,

ies de prin scorburi

şi-ncearcã în zadar sã-i încãlzeascã la sân.

Le freacã mâinile-ngheţate,

le şoptesc în ureche eresuri

de la-nceputul lumii,

cercând din greu sã le aducã

verdeaţa în obraji.

Dar e-n zadar.

Suflarea lor vârtej de gheaţã e

şi-nvolburate,

înfrigurate,

transfigurate-n frunze palide sau sângerii,

secundele pãdurii se desprind de pe ramuri

şi cad

ca dintr-o clepsidrã spartã

în braţele de mamã iubitoare ale pãmântului.

Şi astfel timpul capãtã o consistenţã de lut,

în timp ce sufletul copacilor rãmâne impudic dezgolit,

prins între oglinzile întunecate

ale cerului de toamnã cu multe lacrimi

şi mai puţine stele.

E toamnã în pãdure iar, iubite,

dar cerul din inima ta rãmâne neschimbat

şi mã-ncãlzeşte cu-aceleaşi stele,

dorul tãu îmi cântã cu-acelaşi

murmur de frunze verzi,

harfa ta e aninatã în aceeaşi poezie

ce naşte primãvara viitoare.